Αγησίλαος Γέροντας

Ο Αγησίλαος Γέροντας (27 Σεπτεμβρίου 1873 − 17 Ιανουαρίου 1962) υπήρξε Έλληνας αντιναύαρχος και υπουργός στη διορισμένη από τους Γερμανούς κυβέρνηση Ράλλη.

Βιογραφία 
Γεννήθηκε το 1873 στην Αθήνα. Σπούδασε στη Σχολή Ναυτικών Δοκίμων και ανάμεσα στα άλλα, υπήρξε κυβερνήτης του καταδρομικού "Έλλη" το 1914. Την περίοδο 1922-1924 διετέλεσε αρχηγός του Γενικού Επιτελείου Ναυτικού. Αποστρατεύτηκε με τον βαθμό του Αντιναυάρχου. Υπήρξε επίσης πρώτος γενικός γραμματέας του Ναυτικού Ομίλου Ελλάδος.

Διετέλεσε υπουργός Συγκοινωνίας (και ταυτόχρονα Εμπορικής Ναυτιλίας) στην κατοχική κυβέρνηση Ιωάννη Ράλλη (Απρίλιος 1943-Οκτώβρης 1944) (διορισμένη από τις γερμανικές αρχές Κατοχής). Για τη συμμετοχή του αυτή καταδικάστηκε σε πενταετή κάθειρξη και στέρηση πολιτικών δικαιωμάτων.

Απεβίωσε το 1962.

Παραπομπές

Πηγές 

 

Αρχηγοί Γενικού Επιτελείου Ναυτικού (Ελλάδα)
Έλληνες υπουργοί Συγκοινωνιών
Έλληνες υπουργοί Εμπορικής Ναυτιλίας
Γ